Klevo lapas (simbolis)

Klevo lapas – būdingos formos klevo (cukrinio klevo) lapas yra vienas žinomiausių nacionalinių Kanados simbolių. 

Klevo lapas kaip simbolis Kanadoje
XVIII a. pradžioje Naujosios Prancūzijos gyventojų skaičius pasiekė 18 tūkstančių. Tuo metu palei Šv. Lauryno upę gyvenę prancūzai kanadiečiai ėmė naudoti simbolį klevo lapą.National Symbols

Šio simbolio populiarumas tarp prancūzakalbių kanadiečių nemažėjo, o 1834 m. įkuriant šv. Jono Krikštytojo draugiją ()Ceremonial and Canadian Symbols Promotion page for Maple Leaf  klevo lapas buvo vienas iš daugelio simbolių, kurie siūlyti atstovauti šią draugiją. Kalbėdamas apie klevo lapą pirmasis Monrealio meras Žakas Vigeras (Jacques Viger (1787–1858)) klevą apibūdino taip: „mūsų miškų karalius; ... Kanados žmonių simbolis“.

Klevo lapas vis labiau ėmė įsigalėti kaip nacionalinis simbolis. 1868 m. jis pateko į Ontarijo ir Kvebeko herbus. 1921 m. jis buvo įtrauktas ir į Kanados herbą. 
Istoriškai auksinis klevo lapas yra Ontarijo simbolis, o žalias – Kvebeko.Shield of Arms  
1867 m. kanadietis dainų kūrėjas Alexander Muir sukūrė patriotinę dainą „The Maple Leaf Forever“ ('Klevo lapas visiems laikams'), kuri tapo neoficialiu angliakalbės Kanados himnu. Nuo 1871 iki 1901 m. klevo lapas buvo kaldinamas ant visų Kanados monetų, o po 1901 m. – ant 1 cento (penso) monetų.

Klevo lapus kaip pulkų simbolius naudojo dar XIX a. Pvz., Antrojo būrų karo metu (1899-1902 m.) kanadiečiai kareiviai ant savo kamštinių šalmų nešiojo klevo lapo emblemas. Pirmojo pasaulinio karo metais Kanados karinių pajėgų emblemų pagrindu dažniausia būdavo klevo lapas.  

Klevo lapas galutinai įsitvirtino kaip visos Kanados nacionalinis simbolis 1965 m., kai buvo priimta nacionalinė Kanados vėliava, pakeitusi iki tol naudotą raudonąją Kanados vėliavą (). Klevo lapas su vienuolika smaigalių Kanados vėliavoje labai stilizuotas, nebeturi rūšinių požymių. Anksčiau oficialiai naudoti klevo lapo simboliai dažniausia turėdavo trumpą lapkotį ir virš 30 smaigalių. Stilizuotas apibendrintas atstovauja visas 10 Kanadoje augančių vietinių rūšių, tad tinka visoms Kanados provincijoms, nes jose auga bent viena iš tų rūšių.Maple Leaves Forever  

Dabar klevo lapas naudojamas Kanados vėliavoje, įvairių Kanados kompanijų bei sporto komandų logotipuose. Pvz., „Air Canada“, „McDonald's Canada“, „General Motors Canada“ kompanijų, Toronto „Maple Leafs“ ir Toronto FC sporto klubų logotipuose.

Klevo lapo simbolius Kanados federalinės vyriausybė naudoja savo svetainėse. 

Nuo 1979 m. Kanados Karališkoji monetų kalykla (Royal Canadian Mint) kaldina auksines, sidabrines, platinines ir paladžio kaupiamąsias monetas, kurios oficialiai vadinamos „Klevo lapais“ (), nes ant jose pavaizduotas klevo lapas.

 Kitos šalys
Italijos miestas Kampobasas nuo Antrojo pasaulinio karo pabaigos, kai Kanados daliniai įsiveržė į miestą ir išvadavo jį nuo vokiečių kariuomenės, vadinamas „Klevo lapo miestu“. Mieste auga labai daug klevų.

JAV miestas Kartagena (Carthago, Misūris) vadinamas Amerikos Klevo lapo miestu (America's Maple Leaf City).Carthage, Missouri Chamber of Commerce—America's Maple Leaf City! Nuo 1966 m. Kartagenoje kiekvieną spalį vyksta Klevo lapų festivalis (Maple Leaf Festival). Savaitę trunkanti šventė pavadinta pagal mieste gausiai augančius klevus, kurių lapai tuo metu keičia spalvą į rudeniškas raudoną, oranžinę ir geltoną.

Goušeno (Goshen) mieste (JAV, Indiana) esantis Goušeno koledžas turi emblemą klevo lapą, dėl ko šio koledžo sportinės komandų pavadinimas yra „Klevo lapai“ (Maple Leafs).The Official Website of Goshen College Athletics

Auksinis klevo lapas buvo pavaizduotas Samačio miestelio (, Suomija), dabar tapusio Lohjos miesto dalimi, herbe.

 Klevo lapas kaip eismo ženklas 
Estijoje nepatyrę vairuotojai turi turėti ant automobilio matomoje vietoje užklijuotą ženklą su žaliu klevo lapu.

Tas pats galioja ir Lietuvoje. Žalio lapo ženklą ant automobilio turi turėti nepatyrę (turintys mažiau kaip 2 metus stažo) vairuotojai, kurie paprastuose keliuose negali važiuoti greičiau kaip 80 km/val., o magistralėse - viršyti 100 km/val. greitį.

Nuorodos

Kategorija:Simboliai